 OLAINES NOVADA PAŠVALDĪBAS DOME

Zemgales iela 33, Olaine, Olaines novads, LV-2114, tālrunis 67964333

E-pasts: pasts@olaine.lv, www.olaine.lv

2023. gada 29.novembrī Noteikumi Nr.NOT\_\_/2023

Olainē

Apstiprināti ar

Olaines novada pašvaldības domes

2023.gada 29.novembra sēdes lēmumu(12.prot., \_p.)

**Par Olaines novada pašvaldības apbalvojumiem Olaines novada pašvaldības izglītības iestāžu izglītojamajiem un pedagogiem par sasniegumiem mācību un zinātniski pētnieciskajā darbā, konkursos un skatēs**

*Izdoti saskaņā ar Valsts pārvaldes iekārtas likuma 72.panta pirmās daļas 2.punktu un Pašvaldības likuma 50.panta pirmo daļu*

1. **Vispārīgie jautājumi**
2. Noteikumi nosaka kārtību, kādā piešķir Olaines novada pašvaldības naudas balvas vai dāvanu kartes un atzinības (turpmāk - apbalvojumus) Olaines novada pašvaldības vispārējās un profesionālās ievirzes iestāžu izglītojamajiem un viņu pedagogiem par sasniegumiem mācību priekšmetu olimpiādēs, zinātniski pētnieciskajā darbā, konkursos un skatēs.
3. Noteikumu mērķis:
   1. Izglītojamajiem - veicināt novadā kvalitatīvu zināšanu un prasmju apguvi, mērķtiecīgu izaugsmi un konkurētspēju, akcentējot mācību un radošās darbības nozīmīgumu.
   2. Pedagogiem - motivēt papildus darbam ar izglītojamajiem, lai virzītu izglītojamos uz augstiem sasniegumiem mācībās un ārpusstundu darbā.
4. Izglītojamo un pedagogu apbalvošanas balvu fondu veido Olaines novada pašvaldības ikgadējā budžeta līdzekļi.
5. **Apbalvojumu piešķiršanas nosacījumi**
6. Apbalvojumus piešķir par sasniegumiem Izglītības un zinātnes ministrijas noteiktajās starptautiska, valsts un novadu apvienības mēroga mācību priekšmetu olimpiādēs, atklātajās olimpiādēs un zinātniski pētniecisko darbu skatēs:
   1. vispārizglītojošo iestāžu izglītojamajam par atzinības vai godalgotas vietas iegūšanu mācību priekšmetu olimpiādē, atklātajā olimpiādē vai zinātniski pētnieciskajā darbā **starptautiskā** mērogā un pedagogam, kurš sagatavojis skolēnu attiecīgajai olimpiādei:
      1. 1.vieta – **EUR 350.00** (trīs simti piecdesmit *euro*);
      2. 2.vieta **– EUR 300.00** (trīs simti *euro*);
      3. 3.vieta – **EUR 250.00** (divi simti piecdesmit *euro*);
      4. atzinība – **EUR 200.00** (divi simti *euro*).
   2. vispārizglītojošo iestāžu izglītojamajam par atzinības vai godalgotas vietas iegūšanu mācību priekšmetu olimpiādē, atklātajā olimpiādē vai zinātniski pētnieciskajā darbā **valsts** mērogā un pedagogam, kurš sagatavojis skolēnu attiecīgajai olimpiādei:
      1. 1.vieta – **EUR 200.00** (divi simti *euro*);
      2. 2.vieta – **EUR 150.00** (viens simts piecdesmit *euro*);
      3. 3.vieta – **EUR 100.00** (viens simts *euro*);
      4. atzinība – **EUR 70.00** (septiņdesmit *euro*).
   3. vispārizglītojošo iestāžu izglītojamajam par godalgotas vietas iegūšanu mācību priekšmetu olimpiādē **novadu apvienības posmā (2.posmā),** atklātajā olimpiādē vai zinātniski pētnieciskajā darbā **reģiona** posmā un pedagogam, kurš sagatavojis skolēnu attiecīgajai olimpiādei :
      1. 1.vieta – **EUR 50.00** (piecdesmit *euro*);
      2. 2.vieta – **EUR 40.00** (četrdesmit *euro*);
      3. 3.vieta – **EUR 30.00** (trīsdesmit *euro*);
      4. atzinība – **EUR 20.00** (divdesmit *euro*).
7. Gadījumā, ja sagatavoti vairāki panākumus guvuši izglītojamie, pedagogu apbalvo par katru izglītojamo.
8. Apbalvojumus piešķir par sasniegumiem **starptautiska**\* un **valsts** mēroga mūzikas/mākslas konkursos un skatēs:\*\*
   1. vispārizglītojošo iestāžu un profesionālās ievirzes izglītojamajam vai kolektīvam un viņa pedagogam par godalgotas vietas, medaļas vai laureāta diploma iegūšanumūzikas/mākslas **starptautiska** mērogakonkursos**, nozares ministrijas apstiprinātajos valsts** konkursos un skatēs:
      1. 1.vieta – **EUR 40.00** (četrdesmit *euro*);
      2. 2.vieta – **EUR 30.00** (trīsdesmit *euro*);
      3. 3.vieta – **EUR 20.00** (divdesmit *euro*);
9. Apbalvojumu piešķir par sasniegumiem, gatavojoties Latvijas Skolu jaunatnes dziesmu un deju svētkiem:
   1. vispārizglītojošo un profesionālās ievirzes iestāžu kolektīvam par iegūto augstāko vai 1.pakāpi atlases konkursos un skatēs:
      1. augstākā pakāpe - kolektīvam līdz 10 dalībniekiem - **EUR 60.00** (sešdesmit *euro*);
      2. augstākā pakāpe - kolektīvam virs 10 dalībniekiem - **EUR 120.00** (viens simts divdesmit *euro*);
      3. 1.pakāpe - kolektīvam līdz 10 dalībniekiem **- EUR 50.00** (piecdesmit *euro*);
      4. 1. pakāpe - kolektīvam virs 10 dalībniekiem **- EUR 100.00** (viens simts *euro*).
   2. vispārizglītojošo un profesionālās ievirzes iestāžu kolektīva pedagogam, ja kolektīvs ieguvis augstāko vai 1.pakāpi atlases konkursos un skatēs:
      1. augstākā pakāpe - **EUR 120.00** (viens simts divdesmit *euro*);
      2. 1.pakāpe - **EUR 100.00** (viens simts *euro*).
10. Uz apbalvojumiem, kas noteikti:
    1. 6.punktā, var pretendēt arī Olaines novada pašvaldības kultūras iestāžu bērnu kolektīvi un pedagogi;
    2. 7.punktā, var pretendēt arī Olaines novada pašvaldības kultūras iestāžu bērnu un jauniešu kolektīvi un pedagogi.
11. Ja vienu izglītojamo vai kolektīvu sagatavojuši 2 un vairāk pedagogu, naudas balvu dala proporcionāli.
12. Olaines novada izglītības iestāžu izglītojamajiem ir tiesības un iespējas piedalīties dažādu organizāciju, asociāciju un augstskolu organizētajos konkursos. Šo konkursu un olimpiāžu uzvarētājus apbalvo attiecīgo pasākumu organizatori.

**III. Pieteikumu iesniegšana un apstiprināšana**

1. Izglītības/kultūras iestādes vadītājs līdz **1.maijam** iesniedz Olaines novada pašvaldības Izglītības un kultūras nodaļai adresētu iesniegumu, kurā izvirza noteikumiem atbilstošu pretendentu to apbalvošanai (*Pielikums Nr.1, Nr.2, Nr.3*), iesniegumam pievienojot attiecīgos iegūto panākumu apliecinošos dokumentus - atzinības raksta vai diploma kopiju, pasākuma nolikumu vai protokola izrakstu.
2. Olaines novada pašvaldības Izglītības un kultūras nodaļas atbildīgais darbinieks apkopo un saskaņo iesniegto pretendentu sarakstus, izvērtē to atbilstību noteikumiem, nepieciešamības gadījumā pieprasa papildu dokumentus vai citus rakstveida skaidrojumus.
3. Līdz **20.maijam** Olaines novada pašvaldības Izglītības un kultūras nodaļa sagatavo Olaines novada pašvaldības izpilddirektoram rīkojumu par izglītojamo un pedagogu apbalvošanu.
4. Apbalvošana notiek katru gadu maijā uzvarētāju godināšanas pasākumā vai citā Olaines novada pašvaldības organizētā pasākumā.
5. Naudas balvu pārskaita saņēmēja norādītajā kontā 10 (desmit) darba dienu laikā pēc Olaines novada pašvaldības izpilddirektora rīkojuma par izglītojamo un pedagogu apbalvošanu.

**IV. Noslēguma jautājumi**

1. Noteikumi stājas spēkā ar to apstiprināšanu.
2. Ar šo noteikumu spēkā stāšanos spēku zaudē Olaines novada domes 2019.gada 25.aprīļa noteikumi Nr.NOT4/2019 “Par Olaines novada pašva1dības apbalvojumiem Olaines novada pašvaldības izglītības iestāžu izglītojamajiem un viņu pedagogiem par sasniegumiem mācību darbā, profesionālās ievirzes un interešu izglītībā”.

Domes priekšsēdētājs A. Bergs

\*Starptautisks konkurss - vismaz 5 valstis

\*\*Konkursa augstākais novērtējums - laureāta diploms, godalga vai medaļa